Document ID: 32004R1123

KOMISIJAS REGULA (EK) Nr. 1123/2004
(2004. gada 17. jūnijs),
ar kuru 2003./2004. tirdzniecības gadam nosaka faktiski saražoto neattīrītas kokvilnas daudzumu, kā arī no tā izrietošo mērķa cenas samazinājumu
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Grieķijas Pievienošanās aktu, un jo īpaši tā 4. protokolu par kokvilnu (1),
ņemot vērā Padomes 2001. gada 22. maija Regulu (EK) Nr. 1051/2001 par atbalstu kokvilnas ražošanai (2), un jo īpaši tās 19. panta 2. punkta trešo ievilkumu,
tā kā:
(1)
16. panta 3. punkta pirmajā daļā Komisijas 2001. gada 2. augusta Regulā (EK) Nr. 1591/2001 par kokvilnas atbalsta shēmas piemērošanas kārtību (3), ir paredzēts, ka faktiski saražotais daudzums kārtējā gadā jānosaka līdz attiecīgā tirdzniecības gada 15. jūnijam.
(2)
Regulas (EK) Nr. 1051/2001 19. panta 2. punkta trešais ievilkums paredz, ka faktiski saražoto daudzumu nosaka, ņemot vērā daudzumus, par kuriem ir pieprasīts atbalsts.
(3)
Regulas (EK) Nr. 1591/2001 16. panta 3. punkta otrajā daļā ir precizēti nosacījumi, kas jāievēro, lai saražotu neattīrītas kokvilnas daudzumu varētu uzskatīt par faktiski saražotu daudzumu.
(4)
Ņemot vērā iegūtās šķiedras kvalitātes kritēriju, Grieķijas iestādes ir atzinušas, ka atbalsta prasībām atbilst 1 006 248 tonnas neattīrītas kokvilnas.
(5)
Pēc Grieķijas iestāžu sniegtajām ziņām, 2004. gada 15. maijā minētās iestādes ir atzinušas, ka atbalsta prasībām neatbilst 1 019 tonnas neattīrītas kokvilnas, tostarp 335,7 tonnas, kas iegūtas no 137,4 hektāriem un nav deklarētas atbilstīgi Regulas (EK) Nr. 1591/2001 9. pantam, 291,7 tonnas, kas neatbilst valsts platību samazināšanas noteikumiem, kuri pieņemti saskaņā ar Regulas (EK) Nr. 1051/2001 17. panta 3. punktu, un 391,6 tonnas, kas neatbilst minētās regulas 15. panta 1. punktā izklāstītajām labas un tirgus prasībām atbilstīgas kvalitātes prasībām.
(6)
Tāpēc 2003./2004. tirdzniecības gadā par faktiski saražotu daudzumu jāuzskata 1 006 248 tonnas Grieķijas neattīrītās kokvilnas.
(7)
Ņemot vērā iegūtās šķiedras kvalitātes kritēriju, Spānijas iestādes ir atzinušas, ka atbalsta prasībām atbilst 305 394 tonnas neattīrītas kokvilnas.
(8)
Pēc Spānijas iestāžu sniegtajām ziņām, 2004. gada 15. maijā minētās iestādes ir atzinušas, ka atbalsta prasībām neatbilst 834 tonnas neattīrītas kokvilnas, tostarp 779 tonnas, kas neatbilst valsts platību samazināšanas noteikumiem, kuri pieņemti saskaņā ar Regulas (EK) Nr. 1051/2001 17. panta 3. punktu, 56 tonnas, kas neatbilst minētās regulas 15. panta 1. punktā izklāstītajām labas un tirgus prasībām atbilstīgas kvalitātes prasībām, un 22 tonnas, kas neatbilst šīs regulas 11. pantā minētā līguma noteikumiem.
(9)
22 kokvilnas tonnu neiekļaušana faktiski saražotajā daudzumā līgumu noteikumu neizpildes dēļ nav pamatota. Šis daudzums turklāt atbilst Regulas (EK) Nr. 1591/2001 16. panta 3. punkta otrās daļas kritērijiem, tāpēc tas ir jāpieskaita 305 394 tonnām.
(10)
Tāpēc, ņemot vērā iegūtās šķiedras kvalitātes kritēriju, 2003./2004. tirdzniecības gadā par faktiski saražotu daudzumu jāuzskata 305 417 tonnas Spānijas neattīrītās kokvilnas.
(11)
Ņemot vērā iegūtās šķiedras kvalitātes kritēriju, Spānijas iestādes ir atzinušas, ka atbalsta prasībām atbilst 632 tonnas neattīrītas kokvilnas no Portugālē apsētajām platībām. Šis daudzums atbilst Regulas (EK) Nr. 1591/2001 16. panta 3. punkta otrās daļas kritērijiem, tāpēc tas ir jāuzskata par 2003./2004. tirdzniecības gadā faktiski saražotu Portugāles neattīrītās kokvilnas daudzumu.
(12)
Regulas (EK) Nr. 1051/2001 7. panta 2. punkts paredz, ka gadījumā, ja Spānijai un Grieķijai noteiktais faktiski saražotais kopējais daudzums pārsniedz 1 031 000 tonnu, tad šīs regulas 3. panta 1. punktā minētā mērķa cena ir jāsamazina ikvienai dalībvalstij, kurā faktiski saražotais daudzums pārsniedz valstij garantēto daudzumu.
(13)
2003./2004. tirdzniecības gadā valstij garantēto daudzumu ir pārsniegusi gan Spānija, gan Grieķija. Mērķa cenas samazinājums Spānijai un Grieķijai jānosaka, ņemot vērā attiecīgā valstij garantētā daudzuma procentuālo pārsniegumu.
(14)
Saskaņā ar Regulas (EK) Nr. 1051/2001 7. panta 4. punkta pirmo daļu mērķa cenas samazinājumam ikvienā attiecīgajā dalībvalstī ir jāatbilst 50 % no attiecīgā valstij garantētā daudzuma procentuālā pārsnieguma.
(15)
Šajā regulā paredzētie pasākumi ir saskaņā ar Dabisko šķiedru pārvaldības komitejas atzinumu,
IR PIEŅĒMUSI ŠO REGULU.
1. pants
1. 2003./2004. tirdzniecības gadam nosaka šādu faktiski saražoto neattīrītas kokvilnas daudzumu:
-
1 006 248 tonnas Grieķijai,
-
305 417 tonnas Spānijai,
-
632 tonnas Portugālei.
2. 2003./2004. tirdzniecības gadam nosaka mērķa cenas samazinājumu par šādu summu:
-
15,201 eiro par 100 kg neattīrītas kokvilnas Grieķijai,
-
12,012 eiro par 100 kg neattīrītas kokvilnas Spānijai,
-
0 par 100 kg neattīrītas kokvilnas Portugālei.
2. pants
Šī regula stājas spēkā trešajā dienā pēc publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 17. jūnijā

Labels: 7
18
17
19